47 



lægger Æg paa Knopperne af Æble- og Pæretræer (og forskellige 

 andre Løvtræer). Æggene overvintrer og tidlig næste Foraar 

 kommer der ud af hvert af dem en lille brunrød Larve, som 

 gnaver sig ind i Knopperne. Det er især paa mindre Træer, 

 at den optræder; med Forkærlighed vælger den ofte netop de 

 Knopper paa Podekvistene, som man særlig ønsker bevarede; 

 Knopperne dræbes naturligvis ved Larvens Gnav. Efter Løv- 

 spring træffes Larven paa de unge Skud, og nu optræder den 

 som ægte a Fikler)), spinder Blade og Blomster sammen og sid- 

 der gemt og fortærer dem. Den gør ikke saa lidt Skade. 



Endnu mere afvigende i 

 Levemaade er Æblevikleren ( Tor- 

 trix pomonand). Sommerfuglen, 

 der flyver om Sommeren, læg- 

 ger sine Æg enkeltvis paa 

 umodne Æbler og Pærer, naar 

 de er saa store som en Has- 

 selnød, sædvanlig ved ((Blom- 

 sten«. Larven, som er rødlig 

 af Farve, gnaver sig, straks 

 efter at være kommen ud af 

 Ægget, ind i Kærnehuset, hvor 

 den lever af Frøene. Den fine 

 Gang, som Larven dannede, da 

 den gnavede sig ind i Frugten, 

 lukkes igen, men hyppig gna- 

 ver Larven senere en Gang ud 

 til Overfladen, hvorigennem den skyder sine Ekskrementer ud. 

 Ofte falder de angrebne Frugter af, medens de endnu er smaa. 

 Naar Larven er fuldvoksen, gaar den ud af Æblet og gemmer 

 sig i en Barkrevne eller et lignende Sted, eller i Jorden, og over- 

 vintrer, for næste Foraar at forpuppe sig. Æblevikleren gør som 

 bekendt megen Skade og tilintetgør en enorm Mængde Frugt; 

 og uheldigvis er det saa, at den foretrækker de finere Sorter for 

 de simplere. 



Som Midler imod dette Insekt anbefales følgende. For det 

 første bør den nedfaldne Frugt opsamles saa snart som muligt 

 og tilintetgøres eller anvendes. Endvidere bør man omkring 

 Frugttræernes Stamme om Sommeren anbringe en eller anden 

 Indretning, som er egnet til at lokke Larverne til sig, saa at de 

 tager Vinterophold i den, hvorefter man senere tager den af og 



Fig. 55. Fangbælter. Se Teksten. 



